EkBass/fiwiki-20250220-pages-articles huggingface dataset:
HMS Turbulent (S87)

HMS Turbulent (viirinumero S87) on Britannian kuninkaallisen laivaston Trafalgar-luokan sukellusvene. == Valmistus == Alus tilattiin 28. heinäkuuta 1978 Vickers Shipbuilding and Engineeringiltä Barrow-in-Furnessista, missä köli laskettiin 8. toukokuuta 1980. Alus laskettiin vesille 1. joulukuuta 1982 ja otettiin palvelukseen 28. huhtikuuta 1984.Gardiner, Robert s. 532 == Palvelus == Alus oli ensimmäisen kerran modernisoitavana ja polttoaineen vaihdossa 1997. Alus oli 16. huhtikuuta 2003 ensimmäinen Irakin sodasta palannut sotalaiva, minkä aikana se oli laukaissut kaikkiaan 30 Tomahawk- ohjusta. Alus lähti helmikuussa 2011 kymmenen kuukauden purjehdukselle, joka oli sen viimeinen ennen suunniteltua palveluksesta poistamista. Se vapautti HMS Triumphin Syrtinlahdelta, missä alus oli ollut osa Libyan vastaista liittoumaa. Myöhemmin Triumph vapautti Turbulentin jatkamaan purjehdustaan Suezinkanavalle, jonka se läpäisi kesäkuussa aloittaen partioinnin Intian valtamerellä. Alus vieraili Fujairahissa, missä se kohtasi tukilaiva RFA Diligencen. Aluksen päällikkyyden vastaanotti joulukuussa 2011 Nick Wheeler. Alus poistettiin palveluksesta 14. heinäkuuta 2012. ==Lähteet == * === Viitteet === Luokka:Trafalgar-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Nenän väliseinä

Nenän väliseinä () on nenäontelon keskellä kulkeva anatominen rakenne, joka erottaa vasemman ja oikean sieraimen ilmatiehyet toisistaan. Sen etuosa on rustorakenteinen, takaosa luurakenteinen. Sitä peittää limakalvo molemmilta puolilta. == Lähteet == Luokka:Nenä
Lyytikäinen

Lyytikäinen on suomalainen sukunimi, joka on muun muassa seuraavilla henkilöillä: * Anna-Elina Lyytikäinen (s. 1971), näyttelijä * Annika Lyytikäinen (s. 1995), klarinetisti, kansanmuusikko ja kristillisdemokraattinen poliitikko * Armas Lyytikäinen (1897–1916), Simon kahakkaan osallistunut jääkäri * Eelis Lyytikäinen (1895–1945), jääkärimajuri * Jaana Lyytikäinen (s. 1982), jalkapalloilija * Juha Lyytikäinen (1938–1990), jalkapalloilija * Kirsti Lyytikäinen (1926–2008), aikakauslehtien kustantaja ja päätoimittaja * Lauri Lyytikäinen (1875–1952), yritysjohtaja ja graafisen alan yritysten edustaja * Lea Lyytikäinen, Lea Leksi (1915–2000), kirjailija * Leila Lyytikäinen (s. 1977), elokuvatuottaja * Lydia Lyytikäinen (1869–1947), opettaja ja runoilija * Olli Lyytikäinen (1949–1987), taiteilija * Olli Lyytikäinen (1932–1978), lehdenkustantaja * Olli-Pekka Lyytikäinen, A-lehtien toimitusjohtaja, Helsingin jalkapalloklubin puheenjohtaja * Otto Lyytikäinen (1877–1952), laamanni ja Lahden pormestari * Paavo Lyytikäinen (1930–2015), jalkapalloilija * Pasi Lyytikäinen (s. 1975), säveltäjä * Petter Lyytikäinen (1828–1914), maakauppias, teollisuuden ja liikenteen kehittäjä * Pirjo Lyytikäinen (s. 1953), kirjallisuudentutkija ja professori * Terttu Lyytikäinen (1916–2000), Miss Suomi 1935 * Toivo Lyytikäinen (1928–2009), kirjailija * Ville Lyytikäinen (1967–2016), jalkapallovalmentaja * William Lyytikäinen (1877–1944), korkeimman oikeuden oikeusneuvos, Petter Lyytikäisen poika * Yrjö Lyytikäinen (1902–1956), Apu-lehden ja A-lehtien perustaja.
Artina 33

Artina 33 on Suomessa 1980-luvulla valmistettu purjevenemalli. Sen on suunnitellut Hans Groop ja sitä valmisti kangasalalainen Artekno Oy. Veistämön tilatessa veneen piirustukset Groopilta, oli tavoitteena korvata Arteknolla tuotannossa ollut venetyyppi Ohlson 29 paremmin nykyisiin vaatimuksiin vastaavalla veneellä. == Mitat == * Pituus: 9,98 m * Vesilinjan pituus: 8,15 m * Leveys: 3,12 m * Syväys: 1,65 m * Uppouma: 4,2 tn * Kölipaino: 1,5 tn * LYS: 1,15 == Lähteet == Luokka:Köliveneet
Trimetyyliamiini-N-oksidi

Trimetyyliamiini-N-oksidi (C3H9NO) on orgaaninen yhdiste, joka kuuluu amiinioksideihin. Eliöissä yhdiste osallistuu osmoottisen paineen säätelyyn ja stabiloi proteiineja. Trimetyyliamiini-N-oksidia voidaan käyttää orgaanisen kemian synteeseissä heikkona hapettimena. ==Ominaisuudet, valmistus ja käyttö== Trimetyyliamiini-N-oksidi on valkoista kiinteää ainetta, joka on usein dihydraattina. Se liukenee hyvin veteen, koska sen dipolimomentti on suuri. Vesiliuoksissa yhdisteen happiatomi muodostaa vetysidoksia kolmen vesimolekyylin kanssa.B. Maisonneuve :Amine Oxides, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio viitattu 30.01.2012 Liukenee myös etanoliin Trimetyyliamiini-N-oksidia voidaan valmistaa hapettamalla trimetyyliamiinia vetyperoksidin tai perhapon kanssa. Vesiliuoksissa suoritettuna näin muodostuu sen dihydraatti. Dihydraatista saadaan vedetöntä trimetyyliamiini-N-oksidia sublimoimalla tai tislaamalla alennetussa paineessa veden ja bentseenin tai tolueenin muodostamasta atseotrooppisesta seoksesta.August B. van Gysel & Willy Musin: Methylamines, Ullmann's Encyclopedia of Industrial Chemistry, John Wiley & Sons, New York, 2002. Teoksen verkkoversio viitattu 30.01.2012 Trimetyyliamiini-N-oksidi reagoi alkyloivien yhdisteiden kanssa muodostaen trimetyylialkoksiammoniumyhdisteitä. Se on hyödyllinen ketonien ja aldehydien syntetisoimisessa alkyylihalideista ja sulfonaateista, N-metyylipyrrolidiinien synteeseissä, atsometiiniylidien valmistuksessa ja karbonyyliryhmien poistamisessa trikarbonyylirautakomplekseista. Erityisesti yhdistettä käytetään mietona ja selektiivisenä hapettimena organoboraanien hapettamiseen borinaatti- tai boraattiestereiksi. ==Biokemia== Trimetyyliamiini-N-oksidia muodostuu eliöissä trimetyyliamiinista erään mono-oksidaasientsyymin, FMO-3:n, katalysoimana. Trimetyyliamiinia muodostuu esimerkiksi ihmiskehossa koliinia sisältävistä ruoka-aineista. Normaalisti maksassa sijaitseva FMO-3-entsyymi hapettaa sen trimetyyliamiini-N-oksidiksi, mutta harvinaisessa perinnöllisessä sairaudessa trimetyyliaminuriassa entsyymin pitoisuus on vähäinen. Tämä ilmenee trimetyyliamiinin erittymisenä hien ja virtsan mukana ja yhdiste antaa heille tyypillisen kalamaisen hajun. Trimetyyliamiini-N-oksidiä on erityisesti merikaloissa. Erityisesti haiden ja rauskujen veressä on paljon ureaa osmoottisen paineen säätelyyn. Urean pitoisuus on niin suuri, että se denaturoisi proteiineja, mutta veressä oleva trimetyyliamiini-N-oksidi kumoaa urean vaikutuksen. Trimetyyliamiini-N-oksidi stabiloi proteiineja tukemalla niiden oikeaa laskostumista. Sen on havaittu myös stabiloivan oikealla tavalla laskostuneita proteiineja prioneita vastaan. Yhdiste stabiloi myös nukleiinihappoja. Trimetyyliamiinin muodostuminen hajuttomasta trimetyyliamiini-N-oksidista on yksi merkki kalan pilaantumisesta. Bakteerit pelkistävät yhdisteen trimetyyliamiini-N-oksidireduktaasientsyymin avulla. Eräät bakteerit voivat muodostaa yhdisteestä myös dimetyyliamiinia ja formaldehydiä. ==Lähteet== Luokka:Amiinit Luokka:Oksidit
Édouard Niermans

Édouard Niermans (10. marraskuuta 1943) on ranskalainen elokuvaohjaaja, käsikirjoittaja ja näyttelijä. Hänen lyhytelokuvansa La Syncope esitettiin 1976 ja pitkä elokuvansa Le Retour de Casanova 1992 Cannesin elokuvajuhlilla. ==Filmografia (valikoima)== * Se tapahtuu vain toisille (1971) * The Return of Casanova (1992) * Seitsemäs valamies, 2008 ==Lähteet== Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Ranskalaiset näyttelijät Luokka:Vuonna 1943 syntyneet Luokka:Elävät henkilöt
HMS Tireless (S88)

HMS Tireless (viirinumero S88) on Britannian kuninkaallisen laivaston Trafalgar-luokan ydinsukellusvene. == Valmistus == Alus tilattiin 5. heinäkuuta 1979 Vickers Shipbuilding and Engineeringiltä Barrow-in- Furnessista, missä köli laskettiin 6. kesäkuuta 1981. Se laskettiin vesille 17. maaliskuuta 1984 kumminaan rouva Sue Squires ja otettiin palvelukseen 5. lokakuuta 1985.Gardiner, Robert s. 532 == Palvelus == Palvelukseen otosta alkaen alus teki ensimmäisten kuuden vuoden aikana lukuisia purjehduksia maailman merillä. Alus oli ensimmäisen kerran modernisoitavana ja polttoaineen vaihdossa 1996, mistä se palautettiin palvelukseen 1999. Aluksen ydinreaktorin jäähdytysjärjestelmässä oli vuoto toukokuussa 2000, mutta radioaktiivista materiaali ei päässyt ympäristöön. Alus pääsi apukoneella Gibraltarille, jossa vika todettiin luultua suuremmaksi. Se joutui viipymään 7. toukokuuta 2001 asti korjattavana Gibraltarin telakalla. Aluksen olo Gibraltarilla aiheutti poliittisen kriisin Espanjan kanssa. Alus kohtasi 19. huhtikuuta 2004 USS Hamptonin napajään alla, jonka jälkeen alukset nousivat jään läpi pohjoisnavalle. Alus suututti uudelleen espanjalaiset 2004, kun se vieraili Gibraltarilla 9.-15. heinäkuuta. ==Lähteet == * === Viitteet === Luokka:Trafalgar-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
HMS Torbay (S90)

HMS Torbay (viirinumero S90) on Britannian kuninkaallisen laivaston Trafalgar- luokan ydinsukellusvene. == Valmistus == Alus tilattiin Barrow-in-Furnessista VSEL:ltä, missä köli laskettiin 3. joulukuuta 1982. Se laskettiin vesille 8. maaliskuuta 1985 kumminaan Lady Ann Herbert ja otettiin palvelukseen 7. helmikuuta 1987.Gardiner, Robert s. 532 == Palvelus == Aluksen suunniteltu palveluksesta poisto oli 2015. ==Lähteet == * === Viitteet === Luokka:Trafalgar-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Seitsemäs valamies

Seitsemäs valamies (Le septième juré) on Edouard Niermansin ohjaama televisioelokuva vuodelta 2008. Elokuvan pääosaa näyttelee Aki Kaurismäen elokuvassa Le Havre poliisipäällikköä näytellyt ajattoman kolhoryhtinen Jean- Pierre Darroussin. Rikostarina kertoo nuoren naisen murhan selvitystyöstä, jossa syyllinen, apteekkari Duval (Darroussin), joutuu valamieheksi juttua käsittelevään istuntoon. Syylliseksi on leimattu uhrin algerialaissyntyinen poikaystävä. Tapahtuma-aika on 1962, jolloin Algerian sota on juuri ohi mutta vaikuttaa yhä asenteisiin. Hienoa näyttelijätyötä tekee myös rouva Duvalia esittävä Isabelle Habiague. Jussi Karjalainen, Seitsemäs valamies, Tv- maailma,4/2012 sivu 29 Kriitikko arvioi, että elokuvaan on tietoisesti otettu vaikutteita Albert Camus’n Sivullisesta.Arto Pajukallio, Elokuvat, Helsingin Sanomat 30.1.2012, sivu D 7 Elokuva on palkittu useilla televisiopalkinnoilla. == Näyttelijät == == Lähteet == Luokka:Ranskalaiset romaaneihin perustuvat elokuvat Luokka:Ranskalaiset televisioelokuvat Luokka:Vuoden 2008 ranskalaiset elokuvat
Keskitalo

Keskitalo on suomalainen sukunimi, joka on muun muassa seuraavilla henkilöillä: * Aarne Keskitalo (1920–1977), päätoimittaja ja pakinoitsija * Aili Keskitalo (s. 1968), Norjan Saamelaiskäräjien puheenjohtaja * Joona Keskitalo (s. 1992), kirjailija * Joose Keskitalo (s. 1982), laulaja ja lauluntekijä * Juho Keskitalo, radio- ja televisiojuontaja, toimittaja ja näyttelijä * Jukka Keskitalo (s. 1962), Oulun hiippakunnan piispa * Margareta Keskitalo (1921–1999), nuortenkirjailija ja runoilija, Aarne Keskitalon puoliso * Marko Keskitalo (s. 1970), näyttelijä * Mauri Keskitalo (s. 1965), jalkapalloilija * Miro Keskitalo (s. 1996), jääkiekkoilija * Petri Keskitalo (s. 1965), yleisurheilun moniottelija * Petri Keskitalo (1972–2023), tuubansoittaja, orkesterimuusikko * Pigga Keskitalo (o.s. Järvensivu, ent. Lauhamaa, s. 1972), saamelainen opettaja, kasvatustieteilijä ja poliitikko * Saara Keskitalo (s. 2000), yleisurheilija, Jukka Keskitalon tytär * Sari Eero (o.s. Keskitalo, s. 1955), pikajuoksija * Sinikka Keskitalo (o.s. Leppälä, 1951–2011), kestävyysjuoksija * Veikko Keskitalo (1939–1989), pesäpalloilija * Vilho Keskitalo (Romuluu, 1926–2002), toimittaja, kirjailija ja pakinoitsija. == Fiktiivisiä henkilöitä == *Jussi Keskitalo, päähenkilö elokuvassa Täältä tullaan, elämä! *Reino Keskitalo, päähenkilö Jussi Keskitalon isä elokuvassa Täältä tullaan, elämä!
HMS Trenchant (S91)

HMS Trenchant (viirinumero S91) on Britannian kuninkaallisen laivaston Trafalgar-luokan ydinsukellusvene. == Valmistus == Alus tilattiin 22. maaliskuuta 1983 Vickers Shipbuilding and Engineeringin telakalta Barrow-in- Furnessista, missä köli laskettiin 28. lokakuuta 1985. Se laskettiin vesille 3. marraskuuta 1986 ja otettiin palvelukseen 14. tammikuuta 1989.Gardiner, Robert s. 532 == Palvelus == Kalastusalus Antaresin verkko jäi 22. marraskuuta 1990 kiinni Trenchantiin, joka veti kalastusaluksen pinnan alle hukuttaen nelihenkisen miehistön. Alus ajoi heinäkuussa 1997 Australian länsirannikolla karille, jolloin se ei kuitenkaan kärsinyt merkittäviä vaurioita. Aluksen laukaisi 21. kesäkuuta 2007 Meksikonlahdella Tomahawk Block IV -ohjuksen ensimmäisenä kuninkaallisen laivaston aluksena. Se siirrettiin 2009 lopulla kahdeksi vuodeksi huoltoon Devonportiin, mistä alus palautettin palvelukseen 6. kesäkuuta 2011. ==Lähteet == * === Viitteet === Luokka:Trafalgar-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
HMS Dreadnought (S101)

HMS Dreadnought (viirinumero S101) oli Britannian kuninkaallisen laivaston ensimmäinen ydinsukellusvene. == Valmistus == Alus tilattiin Barrow-in- Furnessista Vickers Armstrongilta, missä köli laskettiin 12. kesäkuuta 1959. Se laskettiin vesille 21. lokakuuta 1960 kumminaan kuningatar Elisabet II ja otettiin palvelukseen 17. huhtikuuta 1963.Gardiner, Robert s. 529 == Palvelus == Dreadnought vieraili 1960-luvun puolivälissä Norfolkissa Yhdysvalloissa, Bermudalla, Rotterdamissa ja Kielissä. Alus oli Gibraltarilla 1965, 1966 sekä 1967 ja lähti 19. syyskuuta 1967 Rosythistä Singaporeen. Alus palautettiin 10. syyskuuta 1970 palvelukseen Rosythin telakalta, jossa se oli ollut modernisoitavana ja polttoaineen vaihdossa. Aluksesta tuli 3. maaliskuuta 1971 ensimmäinen pohjoisnavalla pintaan noussut brittiläinen sukellusvene. Alus poistettiin palveluksesta 1980 Chathamissa, josta se hinattiin 1983 Rosythiin odottamaan kohtaloaan. ==Lähteet == * === Viitteet === Luokka:Kuninkaallisen laivaston sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Good Times Killin’ Me

Good Times Killin' Me on cajun-muusikko Nathan Abshiren studioalbumi vuodelta 1978. Sen on tuottanut Sam Charters. Äänittäjä on Keith Cravey. Charters on myös ottanut levykansion valokuvat ja laatinut esittelytekstin. Hän kiittää taustatiedoista Barry Anceletia. Levykannen on suunnitellut Wagner Design Unit. Englannissa LP-levyjä on valmistanut levy-yhtiö Sonet Records Ltd., joka on toiminut osoitteessa 121 Ledbury Road, London W11 2RP. Yhdistyneessä kuningaskunnassa jakelijana on toiminut Pye Record (Sales) Ltd. Albumi on saanut nimensä Abshiren tavasta huudahdella tanssimuusikkona esiintyessään ”Good times is killin’ me”. Lause oli kirjoitettu myös hänen hanurikoteloonsa. Tämän albumin äänityksen aikoihin Abshire asui Louisianassa Basile-nimisen kaupungin laitamilla ja oli eläköitynyt siviiliammatistaan kaatopaikan hoitajana. Erään arvion mukaan Abshire oli fyysisesti niin vanhentunut, että tätä levyä ei olisi kannattanut enää tehdä, ellei sitten kunnianosoituksena. Kirjoittajan mukaan Abshire teki parhaat levytyksensä 1960-luvulla Chris Strachwitzin Arhoolie-levymerkille. == Kappaleet == ; Sivu 1 # "La Queue de Tortue" # "Chicago Blues" (Tunt.) # "The Drunkard's Dream” (Trad.) # "Iota Two-Step” (Trad.) # "Service Blues” (Trad.) # "La Valse Criminelle” (Trad.) ; Sivu 2 # "Ja'i éte au Bal” (Trad.) # "La Valse à Belisaire” (Tunt.) # "Les Filles du Canada” (Tunt.) # "Jolie Blonde” (Trad.) # "Tous Les Soirs” (Trad.) # "Cher Mom” Sovitukset ovat Nathan Abshiren ja Sady Courvillen tekemiä. Laulujen julkaisija on Sonet Publishing paitsi 1.2, 2.2 ja 2.3 osalta Copyright Control. Kappaleet ovat perinteisiä ja tansseissa suosittuja cajun- melodioita: sekoitus valsseja, two-stepejä ja blueseja. "La Queue de Tortue" eli suomennettuna “Kilpikonnan häntä” on saanut nimensä Kaplanin ja Crowleyn välillä virtaavasta bayousta. "La Valse à Belisaire” on Abshiren versio Roy Acuffin kappaleesta ”A Precious Jewel”. "Les Filles du Canada” eli “Kanadan tytöt” kuulostaa kappaleen “Little Brown Jug” varhaiselta versiolta. == Muusikot == * Nathan Abshire – hanuri ja laulu * Preston Manuel – kitara ja laulu kappaleilla 1.3, 2.1 ja 2.6 * Sady Courville – viulu * Eddie Richard – triangeli Levyllä soittavat muusikot ovat Abshiren vanhoja ystäviä ja soittokavereita. Sady Courville levytti viuluduoettoja Denis McGheen kanssa jo 1920-luvulla. Hänellä oli tämän levytyksen aikaan vielä huonekaluliike Eunicessa. Preston ”Pres” Manuel teki ensimmäiset levytyksensä 1930-luvulla ja oli tässä vaiheessa eläkkeellä. Eddie Richard on Sadyn setä. Sady ja Pres esiintyivät vielä Cajun Hour -nimisessä radio-ohjelmassa, joka lähetettiin lauantaiaamuisin Fred's Lounge -nimisestä paikasta Mamoussa. Ohjelma oli saanut vakiintuneen aseman ja sen oli aloittanut Revon Reed yli 15 vuotta aikaisemmin. == Lähteet == * Nathan Abshire LP Good Times Killin' Me (Sonet Records SNTF 776) ; Viitteet Luokka:Yhdysvaltalaiset albumit Luokka:Vuoden 1978 albumit
Tuomas Salminen

Tuomas Salminen (s. 3. heinäkuuta 1981) on suomalainen entinen jalkapalloilija. Salminen on Rauman Pallo-Iirojen kasvatti.Pelaajamme Maailmalla palloiirot.fi Hän edusti myös FC Inter Turkua, jossa hän pelasi ainoaksi jääneen Veikkausliiga-ottelunsa 7. kesäkuuta 2000 Interin kohdatessa vierasottelussa FC Hakan.Veikkausliiga - Hall Of Fame veikkausliiga.com == Lähteet == Luokka:Suomalaiset jalkapalloilijat Luokka:Vuonna 1981 syntyneet Luokka:Elävät henkilöt
All About Steve

All About Steve on vuonna 2009 ensi-iltansa saanut komediaelokuva. Phil Traillin ohjaamassa elokuvassa näyttelivät Sandra Bullock, Bradley Cooper, Thomas Haden Church, Ken Jeong, DJ Qualls, Katy Mixon, Beth Grant, Howard Hesseman, Luenell, Jordan Morris, Keith David, Noah Munck ja Patrick Brown. All About Steve tuotti taloudellisesti voittoa, mutta kriitikoilta se sai nuivan vastaanoton ja sille annettiin kaksi Razzie-palkintoa, huonoimmasta naispääosasta ja huonoimmasta parista. Sandra Bullock tuli Razzie-gaalaan vastaanottamaan palkintonsa. Pitämässään puheessa hän esitti epäilyksen, etteivät kaikki palkitsemisesta päättäneet olleet todella katsoneet elokuvaa tai ymmärtäneet sen välittämää sanomaa. Tiedosto:Sandra Bullock at 2010 Razzies adjusted.jpg|Sandra Bullock vas­taan­ot­ta­mas­sa All About Stevestä saa­maan­sa huo­noim­man nais­pää­osan Razzieta. Hänellä on kä­sis­sään elo­kuvan DVD-jul­kai­su, joi­ta hän ja­koi gaa­lan ylei­söl­le. == Lähteet == == Aiheesta muualla == * * Luokka:Yhdysvaltalaiset komediaelokuvat Luokka:Vuoden 2009 yhdysvaltalaiset elokuvat
IAI Nesher

IAI Nesher (Israel Aircraft Industries Nesher, , ) on Israelissa valmistettu versio Dassault Mirage 5:stä. Osa koneista myytiin Argentiinan ilmavoimille Dagger-mallinimellä. Koneet päivitettiin myöhemmin, jolloin ne saivat mallinimen Finger. ==Lähteet== *http://www.iaf.org.il/2540-30113-en/IAF.aspx (Israelin ilmavoimain virallinen sivusto) Luokka:Hävittäjälentokoneet Luokka:Israel Aerospace Industries
Koverokoit

Koverokoit (Schreckensteiniidae) on pieni perhosheimo ja koverokoimaisten yläheimon (Schreckensteinioidea) ainoa heimo. Sen kahteen sukuun kuuluu yhteensä kahdeksan pientä perhoslajia.http://www.mapress.com/zootaxa/2011/f/zt03148p221.pdf Aikaisemmin heimo on ollut yhdistettynä kehrääjäkoimaisiin sekä yläheimoon Copromorphoidea, mutta toukkien ja koteloiden anatomiset piirteet viittaavat sen olevan pikemminkin lähellä outokoimaisia.Kristensen, N.P. (toim.): Handbuch der Zoologie/Handbook of Zoology (Volume IV – Arthropoda: Insecta. Part 35: Lepidoptera, Moths and Butterflies 1). Walter de Gruyter, Berlin & New York. ISBN 3-110-15704-7 s. 220 Koverokoilajien takimmaisen jalkaparin säärissä on tunnusomaisesti pitkiä ja jäykkiä sukasia. Kaikki lajit ovat pieniä perhosia, joiden siivet ovat kapeat, suipot ja siipiväli vaihtelee 10-12 mm. Siivet ovat yksiväriset tai niissä on pitkittäisjuovia. Naaraan etu- ja takasiipeä yhdistävässä frenulumissa on ainoastaan yksi oka.Mikkola, Kauri & Murtosaari, Jussi & Nissinen, Kari (toim.): Perhosten lumo: Suomalainen perhostieto. Helsinki: Tammi, 2005. ISBN 951-31-3317-6 s. 234http://bugguide.net/node/view/113964 Pistesilmät ja chaetosemat puuttuvat. Lepäävä perhonen pitää takaraajojaan sivuille levitettynä, jolloin säärten sukaset näkyvät hyvin. Toukat elävät ravintokasvilla vapaina ja syövät lehdet jokseenkin kokonaan lehtisuonia lukuun ottamatta. Niillä on hyvin ohuet vatsajalat. Kotelo sijaitsee kupolimaisen, kanaverkkoa muistuttavan kotelokopan sisällä ja ryömii ulos sitä ympäröivästä kotelokopasta ennen aikuisen perhosen kuoriutumista käyttäen apunaan takaruumiin jaokkeiden pitkiä sukasia. Heimon lajeista koverokoi (Schreckensteinia festaliella) on vieraslajina levinnyt lähes kaikkialle ja sitä tavataan Suomessakin. Muut Schreckensteinia-suvun viisi lajia esiintyvät holarktisella tai neotrooppisella alueella. Suvun Corsocasis kolme lajia elävät Aasiassa. == Lähteet == == Aiheesta muualla == * Tree of Life Web Project Luokka:Glossata
HMS Plymouth (F126)

HMS Plymouth (viirinumero F126) oli Britannian kuninkaallisen laivaston Rothesay-luokan fregatti Falklandin sodassa. == Valmistus == Alus tilattiin Devonportin telakalta, missä köli laskettiin 1. heinäkuuta 1958. Se laskettiin vesille 20. heinäkuuta 1959 ja valmistui 11. toukokuuta 1961.Gardiner, Robert s. 519 == Palvelus == Alus siirrettiin museoitavaksi 1989. == Lähteet == * === Viitteet === Luokka:Rothesay-luokan fregatit Luokka:Yhdistyneen kuningaskunnan Falklandin sodan sotalaivat Luokka:Devonportissa valmistetut alukset
Miinaajakoimaiset

Miinaajakoimaiset (Gracillarioidea) on perhosten yläheimo. Sen kolmeen heimoon kuuluu maailmanlaajuisesti yli 2000 perhoslajia.http://www.mapress.com/zootaxa/2011/f/zt03148p221.pdf Suomesta lajeja tunnetaan noin sata.http://www.luomus.fi/elaintiede/hyonteiset/perhoset/1.htm Miinaajakoimaiset ovat pieniä tai erittäin pieniä perhosia, joiden siipiväli vaihtelee 5-15 mm. Siivet ovat kapeat, pitkien ripsien reunustamat ja joillakin lajeilla metallinhohtoiset.Mikkola Kauri, Murtosaari Jussi ja Nissinen Kari: Perhosten lumo: suomalainen perhostieto. Tammi 2005 ISBN 951-31-3317-6 s. 223-224 Ne muistuttavat suuresti sekä kehrääjäkoimaisia että koimaisia perhosia. Ensmmäisestä ne kuitenkin erottuvat siinä että ennen aikuisen perhosen kuoriutumista kotelo työntyy osittain ulos kotelokopastaan selkäpuolen piikkien avulla eikä aikuisen koiraan takaruumiin kahdeksannessa jaokkeessa ole kehrääjäkoimaisille ominaisia pleuraaliliuskoja. Koimaisista ne eroavat pään rakenteiden ja siipisuoniston perusteella. Lisäksi toukat elävät nuoruusvaiheensa kasvin lehtien sisällä tai kovertajina, eivät vapaina kuten koimaisten perhosten toukat. Aikuisten perhosten tuntosarvet ovat tavallisesti vähintään etusiiven pituiset ja yleensä päälaen pistesilmät puuttuvat. Chaetosemat puuttuvat aina.Kristensen, N.P. (toim.): Handbuch der Zoologie/Handbook of Zoology (Volume IV – Arthropoda: Insecta. Part 35: Lepidoptera, Moths and Butterflies 1). Walter de Gruyter, Berlin & New York. ISBN 3-110-15704-7 s. 107–109 Suurella osalla lajeista on tunnusomainen lepoasento, jossa perhonen nostaa ruumiinsa irti alustasta pää ylöspäin. Naaraat munivat munat yksitellen ravintokasville, johon ne kiinnittyvät liimamaisella aineella. Kuoriutuva toukka on kokonaan raajaton tai sen raajat ovat surkastuneet ja kaivautuu heti kasvin sisään. == Lähteet == == Aiheesta muualla == * Tree of Life Web Project *
Mia Halme

Mia Halme (s. 9. joulukuuta 1968) on suomalainen käsikirjoittaja, dokumenttiohjaaja ja tuottaja . Hänet tunnetaan mm. elokuvista Iso poika, Ikuisesti sinun (2011) ja Joka toinen pari (2016) sekä dokumenttisarjasta Viisi valittua (2023). Hän on valmistunut elokuvaohjaajaksi Taideteollisen korkeakoulun elokuvataiteen laitokselta vuonna 2003 ja opiskellut Tiedotusoppia Tampereen yliopistossa vuosina 1989-1996. Halmeen ohjaama dokumenttielokuva huostaanotetuista lapsista, Ikuisesti sinun, sai Parhaan dokumentin Jussin vuoden 2012 Jussi-gaalassa. Vuonna 2009 Halme perusti yhdessä ohjaaja Aleksi Salmenperän kanssa tuotantoyhtiö Sahadok Oy:n (entinen Intergalactik). Huhtikuussa 2023 uutisoitiin, että Mia Halme ohjaa ensimmäisen suomalaisen dokumenttisarjan HBO Max -palveluun. Kolmiosainen dokumenttisarja kertoo pääministeri Sanna Marinin johtamasta hallitusviisikosta. Halmeen aviomies on elokuvaohjaaja Aleksi Salmenperä.Miksi sanat eivät tule? Savon Sanomat 28.1.2010. Viitattu 19.3.2016. ==Filmografia== * Sokea piste, 1997 (ohjaus) * Rajatapaus, 1998 (apulaisohjaaja) * Hurja vuosi 1968, 1998 (tuotantoavustaja) * Vartija, 1999 (kuvaussihteeri) * Erotic Vivica, 1999 (ohjaus, käsikirjoitus, kaitafilmit) * Sukulaisia, 2001, (ohjaus, käsikirjoitus) * Omalla vastuulla, 2001, pitkä dokumenttielokuva, lopputyö (yhteisohjaus Anna Korhosen kanssa, käsikirjoitus) * Halki kaupungin, 2001, pitkä dokumenttielokuva (ohjaus, käsikirjoitus) * Yhden hengen perhe, 2005, pitkä dokumenttielokuva (ohjaus) * Iso Poika, 2007, pitkä dokumenttielokuva (ohjaus, käsikirjoitus, kuvaus, äänitys) * Hiljainen hetki, 2008, lyhytelokuva (ohjaus) * Ikuisesti sinun, 2011, pitkä dokumenttielokuva (ohjaus, käsikirjoitus, äänitys) * Joka toinen pari, 2016, pitkä dokumenttielokuva (ohjaus, tuotanto, käsikirjoitus, äänitys) * Missä tiet kohtaavat, 2021, pitkä dokumenttielokuva (ohjaus, käsikirjoitus) * Viisi valittua, 2023, dokumenttisarja (ohjaus, käsikirjoitus) ==Lähteet== ==Aiheesta muualla== * * Luokka:Suomalaiset dokumenttiohjaajat Luokka:Suomalaiset elokuvakäsikirjoittajat Luokka:Jussi-palkinnon saajat Luokka:Vuonna 1968 syntyneet Luokka:Elävät henkilöt
Uolevi Koski

Tyyko Uolevi Koski (29. marraskuuta 1910 Pori – 2. heinäkuuta 1970 Oulu) oli suomalainen runoilija ja aforismien kirjoittaja. == Teoksia == * Valtamerien myrskyistä rauhaisaan satamaan : Välähdyksiä merikapteeni H.W. Snellmanin elämästä. Kaltio 1949 s. 6-8 * Syvyydestä minä huudan.. : runoja ja mietelmiä. Aino Koski, Oulu 1970 == Lähteet == * Luokka:Suomalaiset runoilijat Luokka:Vuonna 1910 syntyneet Luokka:Vuonna 1970 kuolleet
Twelve Dreams of Dr. Sardonicus

Twelve Dreams of Dr. Sardonicus on Yhdysvaltain Los Angelesissa perustetun Spirit-yhtyeen neljäs, vuonna 1970 julkaistu studioalbumi. Levy-yhtiöksi on vaihtunut Epic Records ja alkuperäinen luettelotunnus on KE 30267. Epic on ollut osa yhtiötä CBS, Inc., 51 W. 52 Street, New York, N.Y. Albumi on yksi West Coast -rockin hienoimmista saavutuksista ja klassikoksi luokiteltava. Se sai hyvät arvostelut mutta albumin tasoon nähden myyntimenestys ei ollut kehuttava. Jay Ferguson ja Mark Andes jättivätkin Spiritin tämän jälkeen. == Kappaleet == # Prelude / Nothin' to Hide – 3:43 (Randy California) # Nature's Way – 2:40 (Randy California) # Animal Zoo – 3:11 (Jay Ferguson) # Love Has Found a Way – 2:42 (John Locke, Randy California) # Why Can't I Be Free – 1:06 (Randy California) # Mr. Skin – 4:01 (Jay Ferguson, Spirit) # Space Child – 3:25 (John Locke) # When I Touch You – 5:37 (Jay Ferguson) # Street Worm – 3:43 (Jay Ferguson) # Life Has Just Begun – 3:30 (Jay Ferguson) # Morning Will Come – 2:51 (Randy California) # Soldier – 2:50 (Randy California) ”Space Child” on soitinkappale. == Uudelleenjulkaisut == Albumi on julkaistu vuonna 2010 Sony Music Entertainmentin sarjassa Original Album Classics 5xCD (Epic 88697646982 CD4). Paketissa on viisi Spiritin ensimmäistä albumia. Tälle albumille on lisätty ylimääräiset kappaleet: # * Rougher Road – 3:17 # Animal Zoo (monofoninen singleversio) – 3:11 # Morning Will Come (vaihtoehtoinen monofoninen miksaus) – 2:50 # Red Light Roll on – 5:41 Kappaleella ”Red Light Roll on” kuullaan studioäänitystä edeltävää keskustelua. == Lähteet == * Spirit 5xCD Original Album Classics (Epic 88697646982 CD4) 2010 ; Viitteet Luokka:Vuoden 1970 albumit Luokka:Spiritin albumit
Kurt Paetau

Kurt Birger Emil Paetau ['peːtau] (24. heinäkuuta 1904 Helsinki – 27. lokakuuta 1975 Kanariansaaret) oli suomalainen pappi ja ruotsin kielellä kirjoittanut kirjailija. Paetau toimi Porvoon ruotsalaisen maaseurakunnan kappalaisena 1952–1971. __NOTOC__ == Teoksia == * Åbo svenska församling 1921–1941: En minneskrift. Redaktion Hortense Grönstrand, Karl-Erik Forssell, Kurt Paetau. Åbo svenska församling, Åbo 1941. * Prosten K. Th. Grönstrand: En människa och ett tidsskede. Förbundets för svenskt församlingsarbete i Finland förlag i distribution, Åbo 1942. * Några ord om korsukulturen. Särtryck ur Vårdträdet 3. Åbo 1944. * Lövängars land. Söderström, Helsingfors 1953. * Havslöparen. Söderström, Helsingfors 1954. * Klocka av glas. Söderström, Helsingfors 1956. * Frihet för hästar. Söderström, Helsingfors 1959. * Gräsbrand: Dikter. Söderström, Helsingfors 1964. == Ruotsinnoksia == * Hans Lilje: Luther: Den nya tidens genombrott och kris. Svenska kyrkans diakonistyrelses bokförlag, Stockholm 1950. == Lähteet == * * Pappisluettelo. Porvoon ruotsalainen tuomiokirkkoseurakunta. ===Viitteet=== Luokka:Suomen evankelis-luterilaisen kirkon papit Luokka:Suomenruotsalaiset kirjailijat Luokka:Vuonna 1904 syntyneet Luokka:Vuonna 1975 kuolleet
Fender Lead Series

Fender Lead Series oli vuosina 1979–1982 valmistettu sarja sähkökitaroita. Niitä valmisti Fender Kaliforniassa, Yhdysvalloissa. Mallit olivat Lead I–III. Viimeisintä mallia valmistettiin vain vuonna 1982. Kitaramalliston tavoite oli alittaa kuuluisan Stratocasterin hinta äänenlaadun tästä suuremmin kärsimättä. Mallistolle tyypillistä oli sekoittaa muotoiluja sekä Stratocasterista että Telecasterista. Kitaroiden runko (body) oli kevyempi ja säätimet hieman yksinkertaisemmat. Ainakin jotkin mallit (ilmeisesti kuitenkin kaikki) oli varustettu kiinteällä kitaratallalla vibraatiokammella varustetun niin sanotun jousitallan sijasta. Vuodesta 1982 lähtien sarjan korvasi uusi, niin kutsuttu halpamerkki Squier. Squier-kitarat valmistetaan Yhdysvaltojen sijaan Aasiassa, pääasiassa Indonesiassa ja Kiinassa. == Lähteet == * http://www.electricguitartrends.com/2009/08/04/the-fender-lead-history/ * http://www.strat-central.com/lead.htm == Aiheesta muualla: == * http://www.fender.com – valmistajan viralliset kotisivut Luokka:Fenderin kitarat
Punaluppio

Punaluppio (Sanguisorba officinalis) on Euroopassa luonnonvaraisena kasvava, myös koristekasvina viljelty ruusukasvi. == Ulkonäkö ja koko == Punaluppio kasvaa 30–90 senttimetriä korkeaksi. Sen lehdet ovat parilehdykkäiset. Niissä on 3–6 paria 2–4 cm pitkiä lehdyköitä, jotka ovat sahalaitaisia ja herttatyvisiä. Punaluppion kukinto on 1–3 cm pitkä, tiheän palleromainen ja pitkulainen. Kukat ovat teriöttömät ja kaksineuvoiset, väriltään tummanpunaruskeat. Punaluppion hedelmä on pähkylä. == Lähteet == == Aiheesta muualla == * Kasviatlas: Punaluppio (Sanguisorba officinalis) Suomessa. * Luontoportti: Punaluppio (Sanguisorba officinalis) * ITIS: Sanguisorba officinalis * United States Department of Agriculture (USDA): Sanguisorba officinalis * Flora of China: Sanguisorba officinalis Luokka:Luppiot
Ambrus Balogh

Ambrus Balogh (12. elokuuta 1915 Csengerújfalu - 6. heinäkuuta 1978 Budapest) oli unkarilainen ampuja ja olympiamitalisti. Balogh osallistui olympiakisoihin 1948, 1952 ja 1960. Helsingin olympiakisoissa Balogh saavutti pronssimitalin 50 metrin vapaapistooliammunnassa. Samassa lajissa hän saavutti maailmanmestaruuskisojen pronssimitalin Luzernissa 1939. Pistoolin lisäksi Balogh ampui olympiakisoissa myös kiväärillä ja sijoittui Helsingin olympiakisojen täysottelussa kymmenenneksi. ==Lähteet== * sports-reference * ISSF:n tulossivut Luokka:Unkarilaiset ampujat Luokka:Unkarilaiset olympiamitalistit Luokka:Vuonna 1915 syntyneet Luokka:Vuonna 1978 kuolleet
Ester Härtull

Ester Elisabet Härtull (1. joulukuuta 1905 Vöyri – 16. huhtikuuta 1974 Vöyri) oli suomalainen opettaja ja ruotsin kielellä kirjoittanut kirjailija. Härtull valmistui opettajaksi mutta hän ei onnistunut saamaan vakinaista virkaa vaan joutui tyytymään tilapäisiin sijaisuuksiin ja työskentelemään kotitilallaan. Tätä hän kuvasi romaanissaan Birgitta. Härtullin esikoisromaani Guds kvarnar mala perustui taas paikalliseen 1700-luvulta periytyvään kansanperinteeseen ja kansanlauluihin. == Teoksia == * Guds kvarnar mala : bonderoman från stora ofredens tid. Söderström, Helsingfors 1939 * Den österbottniska byn : en samling minnesbilder. Hembygdsföreningen Svenska österbottningar i Helsingfors, Helsingfors 1943 (yksi kirjoittajista) * Birgitta : roman. Söderström, Helsingfors 1946 == Lähteet == * * Svenskösterbottniska författare: Ester Härtull (1905–1974) Luokka:Suomenruotsalaiset kirjailijat Luokka:Vuonna 1905 syntyneet Luokka:Vuonna 1974 kuolleet
Sibeliuspuisto (Pori)

thumb|Sibeliuspuistoa toukokuussa 2012. Sibeliuspuisto on Porin Itätullissa (viidennessä kaupunginosassa) sijaitseva puisto. Sibeliuspuisto on entinen tori, joka oli alun perin nimeltään Aleksanterintori. Sellaisena se esiintyy ensimmäisen kerran vuoden 1840 kartassa.Poritieto/Porin vanhat kartat Myöhemmin 1800-luvulla tori toimi hevosten markkinapaikkana, jolloin sen nimi muuttui Hevostoriksi. Tori tunnettiin Tähtipuistona ennen kuin se sai nykyisen nimensä vuonna 1955. Tuolloin kaikkia Suomen kaupunkeja kehotettiin nimeämään jokin puisto, katu tai tie säveltäjä Jean Sibeliuksen mukaan hänen 90-vuotispäivänsä kunniaksi. Sibeliuspuistoja on Porin lisäksi ainakin Helsingissä, Salossa ja Kotkassa.PaikkaOppi/Sibeliuspuisto (Huom. vuosiluku väärin) Sibeliuspuisto on historiansa aikana toiminut muun muassa kiertävien tivolien esiintymispaikkana ja vuodesta 1938 lähtien siellä on ollut lasten leikkipaikka. Puistossa järjestetään vuosittain toukokuussa kaupunginosan asukkaille tarkoitettu ulkoilmajuhla, jossa ovat mukana myös viereiset Otsolan kansalaisopisto ja Rakennuskulttuuritalo Toivo. Porin kaupunki/Viikkarin Kesälystit 19.5. Sibeliuspuistossa sijaitsee vuonna 1941 rakennettu suojeltu funkistyylinen lippakioski. Arkkitehti Gunnar Taucherin suunnitelman mukaan rakennettuja kioskeja on myös Helsingissä. Juri Nummelin/Porin funkis Oikotie.fi/Talosivu Sibeliuspuistossa järjestetään myös Viikkarin kyläjuhlatapahtuma https://www.viikkari.fi/ ==Lähteet== Luokka:Porin puistot Luokka:Porin aukiot ja torit Luokka:Itätulli
HMS Herald

HMS Herald (viirinumero H138 ja A138) oli Britannian kuninkaallisen laivaston Hecla-luokan tutkimusalus, joka valmistui vuonna 1974.Critchley, Mike s. 30 == Palvelus == Joulukuussa 2000 aluksen miehistö vastaanotti hätäkutsun kyproslaiselta rahtialus MV Royal Princeltä, jonka miehistö pelastettiin. Aluksen palvelus päättyi 12. huhtikuuta 2001, minkä jälkeen se poistettiin palveluksesta 31. toukokuuta, jolloin sen korvasivat Echo-luokan tutkimusalukset HMS Echo ja HMS Enterprise. Alus huollettiin Corkin telakalla, minkä jälkeen se lähti sisaraluksensa HMS Heclan luo Waterfordiin. Alus nimettiin Somervilleksi ja tekee vesistötutkimuksia Irlannin rannikolla. == Lähteet == * === Viitteet === Luokka:Hecla-luokan tutkimusalukset Luokka:Yhdistyneen kuningaskunnan Falklandin sodan sotalaivat Luokka:Yhdistyneen kuningaskunnan Persianlahden sodan sotalaivat
Katri Koskela

Katri Koskela (s. 1983) on suomalainen käsipalloilija. Hän pelasi aktiiviurallaan Sparta IF:n naisjoukkueessa ja oli sen kapteeni. Pelipaikaltaan Koskela oli viivapelaaja. Hän päätti peliuransa vuonna 2013. Koskela aloitti käsipallon Spartan joukkueessa 10-vuotiaana. Hän voitti Spartassa neljä suomenmestaruutta ja toimi maajoukkueen kapteenina. Koskela pelasi kaksi kautta Ruotsissa Elitserienissä Stockholmspolisenissa. Koskela on valmentanut Sparta IF:n A-junioreja. Vuonna 2015 hänestä tuli Suomen naisten käsipallomaajoukkueen joukkuueenjohtaja. ==Lähteet== Luokka:Suomalaiset käsipalloilijat Luokka:Vuonna 1983 syntyneet Luokka:Elävät henkilöt
Oulu-UG – Hifistely vittuun

Oulu-UG – Hifistely vittuun on Sopan ja Liikalestin yhteisalbumi, joka julkaistiin loppuvuodesta 2010. Albumin kaikki biitit ovat lainabiittejä. == Kappaleet == # Intro # Ikusesti aitoa (mukana Anemia (Osasto 78)) # Kotirosvot (mukana Efta (Haittavaikutus)) # Oulu-Ug-Anthem # Rikottu kieli (mukana Dima) # Astu meiän kenkiin (mukana Getto-Otto) # Propsit (mukana Dima & Tuke) # Ittepäisenä # Kirje Joulupukille (mukana Puukko-B) == Arvostelut == * Redrum-187: Levyarvio == Lähteet == == Aiheesta muualla == * Sopan ja Liikalestin haastattelu Redrum-187 -sivustolla Luokka:Sopan albumit Luokka:Vuoden 2010 albumit
Sydney International

Sydney International (Sydneyn kansainvälinen tennisturnaus) on tenniksen ammattilaisturnaus Sydneyssä, Australiassa, joka kuuluu miesten ATP World Tour 250 -turnauksiin ja naisten WTA-kiertueen Premier-turnauksiin. Turnaus tunnettiin pitkään nimellä New South Wales Open (Uuden Etelä-Walesin avoimet), ja vuodesta 2012 alkaen se on tunnettu sponsorin mukaan nimellä Apia International Sydney.http://www.apiainternational.com.au/2011/10/apia- strengthens-partnership-with-sydney Turnaus pelataan vuosittain NSW Tennis Centressä, Sydneyn olympiapuistossa, Homebushissa. Sydney International on yksi maailman vanhimmista tennisturnauksia, juontaen juurensa vuoteen 1885.Tennis In Sydney == Historia == NSW Openin malli muotoutui vuonna 1985, kun siirtokuntien viranomaiset päättivät, että oli tarve löytää jokaisen siirtokunnan parhaat tenniksenpelaajat ja käyttää turnausta auttamaan Australaasian Davis Cup -joukkueen valinnassa, mutta ensimmäinen kerta kun turnaus pelattiin pysyvänä vuotuisena tapahtumana oli vuonna 1935. Vuosina 1970-1989 se oli osa Grand Prix -kiertuetta, ja vuosina 1970-1971 se oli Grand Prix Championship Series -turnaus. === Kilpailupaikan vaihto === NSW Open pelattiin aiemmin White City -kompleksissa lähellä Sydneyn liikekeskustaa, mutta vuodesta 2000 lähtien se on pelattu Länsi-Sydneyssä Homebushin lähiössä sijaitsevassa Sydney International Tennis Centressä, joka rakennettiin vuoden 2000 kesäolympialaisten tennisturnausta varten. Tenniskeskus koostuu 15 ulkokentästä ja keskuskentästä sekä Tennis NSW:n hallintorakennuksesta ==Lähteet== Luokka:Australian tennisturnaukset Luokka:Sydneyn urheilu Luokka:ATP World Tour 250
Holly Bradshaw

Holly Bradshaw (o.s. Bleasdale, s. 2. marraskuuta 1991) on brittiläinen uransa päättänyt seiväshyppääjä. Vuonna 2010 Bleasdale sijoittui kolmanneksi alle 20-vuotiaiden MM-kilpailuissa tuloksella 415 cm. Vuonna 2011 hän voitti alle 23-vuotiaiden Euroopan-mestaruuden tuloksella 455 cm. Pariisin sisäratojen EM- kilpailuissa hän karsiutui loppukilpailusta tuloksella 445 cm ja Daegun MM- kilpailuissa hän jäi karsinnassa ilman tulosta. 20\. tammikuuta 2012 Bleasdale paransi omissa nimissään ollutta Britannian ennätystä (471 cm) kolmesti. Hän ylitti 472 cm ja 480 cm ensimmäisellä yrityksellään ja 487 cm kolmannellaan. Hän yritti kolmesti myös uudesta sisäratojen maailmanennätyskorkeudesta 501 cm. Bleasdalen tulos oli tuolloin kautta aikain toiseksi paras hallitulos Jelena Isinbajevan maailmanennätyksen 500 cm jälkeen. Istanbulin sisäratojen MM-kilpailuissa 2012 Bleasdale sijoittui kolmanneksi tuloksella 470 cm. Lontoon olympialaisissa hän sijoittui kuudenneksi tuloksella 445 cm. Sisäratojen EM-kilpailuissa Göteborgissa 2013 Bleasdale voitti kultaa tuloksella 467. Sopotin MM-hallikilpailuissa 2014 hän sijoittui yhdeksänneksi tuloksella 455 ja Pekingin MM-kilpailuissa 2015 seitsemänneksi hypättyään 470. Rio de Janeiron olympialaisissa 2016 hän oli viides tuloksella 470 ja Lontoon MM-kilpailuissa 2017 kuudes tuloksella 465. Bradshaw sijoittui neljänneksi Gold Coastin Kansainyhteisön kisoissa 2018. Hän sai samana vuonna pronssia Berliinin EM-kilpailuissa tuloksella 475. Hän sai sisäratojen EM-kilpailuissa Glasgow'ssa 2019 hopeaa tuloksella 475 ja Toruńissa 2021 pronssia tuloksella 465. Dohan MM-kilpailuissa 2019 Bradshaw neljänneksi tuloksella 4,80 m.https://www.iaaf.org/competitions/iaaf-world-championships/iaaf-world- athletics-championships-doha-2019-6033/results/women/pole-vault/final/series Hän saavutti pronssia vuonna 2021 järjestetyissä Tokion olympialaisissa tuloksella 485. ==Henkilökohtaiset ennätykset== :Lähde: IAAF * Seiväshyppy (ulkoradat): 490 NR (2021) * Seiväshyppy (sisäradat): 487 NR (2012) ==Lähteet== Luokka:Brittiläiset seiväshyppääjät Luokka:Brittiläiset olympiamitalistit Luokka:Vuonna 1991 syntyneet Luokka:Elävät henkilöt
George Genereux

George Patrick Genereux (1. maaliskuuta 1935 Saskatoon – 10. huhtikuuta 1989 Saskatoon) oli Kanadaa edustanut kilpa-ampuja ja olympiavoittaja. Helsingin 1952 olympialaisissa Genereux voitti kultaa trapissa. Hänen yhteistuloksensa oli 192, joka koostui ensimmäisen päivän 95 ja toisen päivän 97 osumasta.Helsingin olympialaisten virallinen raportti (engl.) Hopealle sijoittunut Ruotsin Knut Holmqvist hävisi hänelle yhdellä osumalla. Maailmanmestaruuskisoissa samana vuonna Generaux voitti hopeaa. Vuonna 1952 Generaux palkittiin Lou Marsh Trophylla ja hänet otettiin jäseneksi Kanadan Sports Hall of Fameen, Saskatchewanin Sports Hall of Fameen, Saskatoonin Sports Hall of Fameen ja Trapammunnan Hall of Fameen. Genereux sai kandidaatin tutkinnon Saskatchewanin yliopistosta ja opiskeli lääketiedettä McGill'in yliopistossa. Genereux on kanadalais-yhdysvaltalaisen näyttelijän Brendan Fraserin eno. __NOTOC__ ==Lähteet== * Sports-reference.com. * George Patrick Genereux kanadalaisessa ensyclopediassa. ===Viitteet=== ==Aiheesta muualla== * CBC Arkistot: Sharpshooter George Genereux grabs gold. Luokka:Kanadalaiset ampujat Luokka:Kanadalaiset olympiavoittajat Luokka:Vuonna 1935 syntyneet Luokka:Vuonna 1989 kuolleet
Dunfermlinen palatsi

Dunfermlinen palatsi () on raunioitunut skotlantilainen kuninkaallinen palatsi, joka sijaitsee Dunfermlinessa, Fifessä. Vaikka rakennuksista ovat säilyneet ehjinä vain keittiö, kellari ja etelämuuri, rauniot ovat tärkeä matkailunähtävyys. Dunfermlinen palatsin historia on osa Dunfermlinen luostarin ja luostarikirkon historiaa. Luostarin tiloissa on todennäköisesti alusta alkaen ollut asunto kuninkaallisia varten. Se on ollut monien skotlantilaisten kuninkaallisten suosikki. Ensimmäiset asiakirjalähteet ovat peräisin Skotlannin itä- ja eteläosia hallinneen Malcolm III:n ajalta, 1000-luvulta. == Historia == Vuonna 1303 Edvard I:n englantilaiset sotajoukot tuhosivat luostarin asuinrakennukset, mutta säästivät sen kirkon. Vuosia vaatineet uudelleenrakennustyöt aloitettiin pian. Niitä avusti kuningas Robert I, joka tuli myös haudatuksi Dunfermlineen 1329. Kun vuodesta 1488 alkaen hallinnut kuningas Jaakko VI rakennutti palatsin uudelleen vuonna 1500, se sijoitettiin luostarikirkon yhteyteen. Palatsi yhdistettiin kiinteästi luostarin rakennuksiin holvatun porttikaaren yläpuolelle rakennetulla porttitalolla, joka on edelleen jäljellä. Sotaisten vuosien jälkeen luostarin kehitys jatkui rauhassa, kunnes reformaatio nousi Skotlannissa 1560. Silloin lähes 500 vuotta toiminut uskonnollinen yhteisö loppui munkkien jättäessä luostarin. Dunfermlinen palatsi palveli kuninkaallisena asuntona koko 1500-luvun: Jaakko IV, Jaakko V, kuningatar Maria Stuart ja Jaakko VI viettivät kaikki siellä pitkiä aikoja. Vuonna 1603 itsenäinen Skotlannin kuningaskunta muodosti personaaliunionin Englannin kuningaskunnan kanssa ja Skotlannin kuningas Jaakko VI nousi myös Englannin kuninkaaksi nimellä Jaakko I. Kuninkaan ja hänen perheensä muutettua Dunfermlinestä Lontooseen palatsi menetti suosionsa ja siinä asuttiin vain ajoittain. Palatsia korjattiin vuonna 1633 Kaarle I:n kruunajaisia varten, mutta hänen vierailunsa synnyinlinnaan jäi lyhyeksi. Viimeinen linnaa asuttanut kuningas oli Kaarle II, joka viipyi Dunfermlinessa vuonna 1650 juuri ennen Inverkeithingin eli Pitreavien taistelua. Palatsin viimeiseksi kuninkaalliseksi vieraaksi jäi Kaarle II vuonna 1651. Pian sen jälkeen palatsi hylättiin Skotlannin jouduttua Oliver Cromwellin puritaanisen hallinnon alle. Palatsi rappeutui ja viimeistään vuonna 1708 se oli menettänyt kattonsa. Luostarikirkko toimii edelleen kirkkona, vaikkakin alkuperäisen kirkon raunioituneen itäpään paikalle vuonna 1821 rakennetuissa tiloissa. == Lähteet == == Aiheesta muualla == Luokka:Fifen rakennukset ja rakennelmat Luokka:Skotlannin linnat
Elonleikkuukone

Elonleikkuukone (myös elonkorjuukone tai elokone) oli hevos- ja myöhemmin traktorivetoinen maatalouskone, jota käytettiin viljankorjuuseen ennen nykyaikaisten leikkuupuimurien yleistymistä. Elonleikkuukoneessa oli samanlainen edestakaisin liikkuva terä kuin hevosvetoisessa niittokoneessa sekä koneellisesti pyörivät haravat ja leikkuupöytä, joiden avulla leikattu vilja siirrettiin pois koneen ajolinjalta ja koottiin samalla kooltaan lyhdettä vastaaviin kasoihin. == Katso myös == *Itsesitoja ==Lähteet== ==Aiheesta muualla== Luokka:maatalouskoneet Luokka:Viljankorjuutyöt
Jean Seignalet

Jean Seignalet (9. lokakuuta 1936 – 13. heinäkuuta 2003) oli ranskalainen kirurgi. Hän sai immunologian tutkimuksen alalla merkittäviä tutkimustuloksia, joilla on merkitystä ravitsemuksen kannalta. Ne johtivat hänet – tieteellisestä näkökulmasta kiistanalaisiin – päätelmiin ruokavalion merkityksestä eräissä taudeissa. Hän teki potilaillaan kokeita tarjoamalla heille ravintomallin, jota hän nimitti ”hypotoksiseksi”. Seignalet on kirjoittanut 230 englanniksi ja ranskaksi julkaistua julkaisua, muun muassa kudossopeutuvuudesta. *Le groupage HLA en rhumatologie, Masson, 1985, HLA:sta. *L'Alimentation ou la troisième médecine Seignalet, L'Alimentation ou la 3e médecine, 5e édition refondue et augmentée, ISBN 286839-887-1., teos esittelee hänen kehittämänsä Seignalet-ruokavalion taustalla olevia ravitsemusteorioita. == Lähteet == Luokka:Ranskalaiset kirurgit Luokka:Vuonna 1936 syntyneet Luokka:Vuonna 2003 kuolleet
Neo (kieli)

Neo eli neu on kansainvälinen apukieli, jonka kehitti italialaissyntyinen belgialainen diplomaatti Arturo Alfandari (1888–1969). Arturo Alfandari esitteli neon kielen ideansa ensi kerran vuonna 1937, mutta kieli sai laajempaa huomiota osakseen vasta vuonna 1961, kun Alfandari julkaisi oppikirjan Cours Practique de Neo ja viisi vuotta myöhemmin englanninkielisen version The Rapid Method of Neo. Julkaisuihin sisältyi kaksikieliset sanastot, joiden laajuus on noin 75 000 sanaa. Jonkin aikaa 1960-luvulla vaikutti siltä, että neo voisi kilpailla sellaisten keinotekoisten kielten kuin esperanton ja idon kanssa, mutta Adalfarin kuoleman jälkeen neo pitkälti unohdettiin. Neon kieliopin rakenteessa näkyy esperanton ja idon vaikutusta, ja lyhyet yksitavuiset sanat noudattelevat volapükin esikuvaa. Sanavartalot ovat usein peräisin romaanisista kielistä. Oikeinkirjoitus noudattaa espanjan mallia, ja sanat lausutaan siten kuin ne kirjoitetaan. Neon kielioppi on varsin yksinkertainen, ja sen yleiskatsaus mahtuu kahdelle sivulle. ==Esimerkkejä== ===Isä meidän -rukous=== :Na Patro ki sar in cel, :siu ta nom santat. :Venu ta regno. :Siu fat ta vol, :asben in cel, as on ter. :Na shakida pan ne diu oje. :E ne pardonu na debos, :as nos pardonar na deberos. :E no ne induku in tentado, :mo ne fridu da mal. ===Lukuja=== :1 un, 2 du, 3 tre, 4 qar, 5 qin, 6 sit, 7 sep, 8 ot, 9 non, 10 is :11 isun, 12 isdu :20 duis, 21 duisun, ... 30 treis, 40 qaris :100 ek, 1000 mil :5184 qinmil ek otisqar :3522 tremil qinek duis du ==Kirjallisuutta== *Alfandari, Arturo: Cours pratique de Neo. Brussel: Éditions Brepols, 1961. *Alfandari, Arturo: Rapid Method of Neo: The International Language. Brussel: Éditions Brepols, 1966. ==Aiheesta muualla== * Neo – a language conceived by Arturo Alfandari Luokka:Kansainväliset apukielet
Saksankurjenmiekka

Saksankurjenmiekka (Iris germanica) on koristekasvina viljelty kurjenmiekkalaji. Se on monilajikkeinen ja ehkä risteymäsyntyinen kasvi, joka on alkuperältään euraasialainen, mahdollisesti kaakkoiseurooppalainen. == Ulkonäkö ja koko == Saksankurjenmiekka kasvaa 30–90 senttimetriä korkeaksi. Sen maavarsi on paksu ja suikertava. Miekkamaiset lehdet ovat väriltään sinivihreät, 2–4 cm leveät. Saksankurjenmiekalla on 2–4 kukkaa, jotka ovat lähes 10 cm leveät. Kukan ulkokehälehdet ovat pyöreäkärkiset ja väriltään yleensä punavioletit. Sisäkehälehdet ovat pystyt, vastapuikeat ja poimureunaiset. Kukan väri vaihtelee lajikkeen mukaan. Sen eri värejä voivat olla tummanvioletti, vaaleansininen, punainen, keltainen ja valkoinen. Saksankurjenmiekan kota on kolmisärmäinen ja 4–5 cm pitkä. == Lähteet == == Aiheesta muualla == * Suomen Lajitietokeskus: Saksankurjenmiekka (Iris germanica) * Kasviatlas 2018: Saksankurjenmiekan (Iris germanica) levinneisyys Suomessa. * Luontoportti: Saksankurjenmiekka (Iris germanica) * Puutarha.net: Saksankurjenmiekka Iris germanica * ITIS: Iris germanica * United States Department of Agriculture (USDA): Iris germanica Luokka:Kurjenmiekat